                                                                                                  Anexă la Proiect HCL nr.4/09.01.2024                                                            
STATUTUL
Asociaţiei  de  dezvoltare  intercomunitară  pentru serviciul public inteligent alternative pentru procesarea apelor uzate din cadrul unităţilor administrativ-teritorial ,,ASOCIAŢIA PENTRU MANAGEMENTUL  SERVICIILOR  DE  APĂ ŞI DE CANALIZARE MEHEDINŢI ”
modificat în conformitate cu Hotărârea Adunării Generale 

nr.

DRAFT
     Asociaţii :
1. Judeţul  Mehedinţi, prin Consiliul Judeţean,  cu sediul  în Drobeta Turnu Severin, strada Traian, nr.89, judeţul Mehedinţi,CIF: 4337344 reprezentat de drept prin domnul Aladin Gigi Georgescu, în calitate de preşedinte al Consiliului Judeţean Mehedinţi,  potrivit prevederilor art.175 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant,  conform art. 14 alin. 12 din Hotărârea nr.855/2008, cu modificările şi completările ulterioare, către domnul Rădulescu Florin - Ciprian conform Dispoziţiei nr. 408 din 26.10.2023;
2. Municipiul Drobeta Turnu Severin, prin Consiliul Local al Municipiului Drobeta Turnu Severin, cu sediul  în Drobeta Turnu Severin, strada Mareșal Alexandru Averescu, nr.2, judeţul Mehedinţi, CIF: 4426581 reprezentat de drept prin domnul Screciu Marius Vasile, în calitate de primar al Municipiul Drobeta Turnu Severin potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare, către doamna Ţeculescu Mianda Daniela conform Dispoziţiei nr.1384 din 28.08.2023;
3. Oraşul Baia de Aramă, prin Consiliul Local al Oraşului Baia de Aramă,  cu sediul în Baia de Aramă, strada Tudor Vladimirescu, nr 23, judeţul Mehedinţi CIF: 4675450 reprezentat de drept prin domnul  Tudorescu Ilie Ion, în calitate de primar al Oraşului Baia de Aramă potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, către domnul Buncianu Mirel, conform Dispoziţiei nr. 253 din 06.09.2023;

4. Oraşul Strehaia, prin Consiliul Local al Oraşului Strehaia, cu sediul în Strehaia, strada Str. Republicii, nr 124, judeţul Mehedinţi CIF: 6044227, reprezentat de  drept de domnul Giura Ion în calitate de primar al Oraşului Strehaia potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare;
5. Comuna Hinova, prin Consiliul Local al Comunei Hinova, cu sediul în Hinova, judeţul Mehedinţi, CIF: 4426425, reprezentat de drept prin domnul  Moți Ionică Petrișor, în calitate de primar al Comunei Hinova potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, către domnul Robescu Constantin, conform Dispoziţiei nr.165 din 31.08.2023;
6. Comuna Bala, prin Consiliul Local al Comunei Bala, cu sediul în Bala, Strada Principală, judeţul Mehedinţi, CIF: 4426468, reprezentat de drept prin domnul Valentin Ohima Mândruț, în calitate de primar al Comunei Balta potrivit prevederilor art.132 din Ordonanţa de urgenţa a Guvernului nr. 57/ 

2019 privind Codul administrativ cu modificările şi completările ulterioare, către domnul Popescu Gheorghe conform Dispoziţiei nr.104 din 24.08.2023;

7. Comuna Rogova, prin Consiliul Local al Comunei Rogova, cu sediul în Rogova, Strada Principală nr.1, judeţul Mehedinţi, CIF: 4871201, reprezentat de drept prin domnul Vamvu Epure Costinel Marinică în calitate de primar al Comunei Rogova potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, către domnul Ţurai Adrian Ionuţ, conform Dispoziţiei nr. 90 din 01.09.2023;
8. Comuna Devesel, prin Consiliul Local al Comunei Devesel, cu sediul în Devesel, Jud. Mehedinți, CIF: 7643534, reprezentat de drept prin domnul Popescu Valentin în calitate de primar al Comunei Devesel potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare;
9. Comuna Cireşu, prin Consiliul Local al Comunei Cireşu, cu sediul în Cireşu, Strada Principală, judeţul Mehedinţi, CIF: 448469, reprezentat de drept prin domnul Doru Țîrlui în calitate de primar al Comunei Cireşu potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare;
10. Comuna Cujmir, prin Consiliul Local al Comunei Cujmir, cu sediul în Cujmir, Judeţul Mehedinţi, CIF: 4426476, reprezentat de drept prin domnul Cergă Florin în calitate de primar al Comunei Cujmir potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, către domnul Neacşu Iulian, conform Dispoziţiei nr. 387 din 13.11.2023;

11. Comuna Vânjuleţ, prin Consiliul Local al Comunei Vânjuleţ, cu sediul în Vânjuleţ, Strada principală, nr 32, judeţul Mehedinţi, CIF: 7643054, reprezentat de drept prin domnul Costaiche Nicușor în calitate de primar al Comunei Vânjuleţ potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, către domnul  Buzatu Daniel Ionel conform Dispoziţiei nr.144 din 06.11.2023;

12. Comuna Brezniţa Ocol, prin Consiliul Local al Comunei Brezniţa Ocol, cu sediul în Brezniţa Ocol, judeţul Mehedinţi,CIF: 4337352, reprezentat de drept prin domnul Drăghici Cătalin în calitate de primar al Comunei Brezniţa Ocol potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare,către doamna  Mihart Anica Roxanda,  conform Dispoziţiei nr.93 din 24.08.2023;

13. Comuna Dârvari, prin Consiliul Local al Comunei Dârvari,  cu sediul în Dârvari, Calea Traian, nr.121, judeţul Mehedinţi,CIF: 4550970, reprezentat de drept prin domnul Gîrgă Ionuț Claudiu, în calitate de primar al Comunei Dârvari potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare, către  domnul Vlaicu Gheorghe  conform Dispoziţiei nr.160 din 21. 09. 2023;
14. Comuna Obârşia de Cîmp, prin Consiliul Local al Comunei Obârşia de Cîmp, cu sediul în Obârşia de Cîmp, Judeţul Mehedinţi, CIF: 7643062, reprezentat de drept prin doamna Marinela Dumitrele, în calitate de primar al Comunei Obârşia de Cîmp potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare,către domnul Cepoi Dumitru, conform Dispoziţiei nr.124 din 22.09.2023;
15. Comuna Braniştea, prin Consiliul Local al Comunei Braniştea, cu sediul în Braniştea,Strada Principală, nr 101,  judeţul Mehedinţi, CIF: 16408686, reprezentat de  drept prin domnul  Ion Marin în calitate de primar al Comunei Braniştea potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855 /2008, cu modificările şi completările ulterioare, către  domnul Neagoe Cătălin  Cristian,  conform Dispoziţiei nr. 286 din 05.09.2023;
16. Comuna Şimian, prin Consiliul Local al Comunei Şimian,  cu sediul în Şimian, Strada DE70, nr. 64 judeţul Mehedinţi, CIF: 4550988, reprezentat de drept prin domnul Trușcă Constantin, în calitate de primar al Comunei Şimian potrivit prevederilor art.132 din Ordonanţa de urgenţa a 
Guvernului nr.57/2019 privind Codul administrativ cu modificările şi completările ulterioare, către  domnul Copcea Sorin Florian, conform Dispoziţiei nr. 890 din 05.09.2023;
17. Oraşul Vânju Mare, prin Consiliul Local al Oraşului Vânju Mare, cu sediul în Vânju Mare, Strada Rahovei, nr.8, Judeţul Mehedinţi, CIF: 7536970, reprezentat de drept prin domnul Mijaiche Alexandru, în calitate de primar al Oraşului Vânju Mare potrivit prevederilor art.132 din Ordonanţa 
de urgenţa a Guvernului nr.57/2019 privind Codul administrativ cu modificările şi completările ulterioare, către  domnul Căpăţînă Radu, conform Dispoziţiei nr. 237 din 28.08.2023;
18. Comuna Izvoru Bârzii, prin Consiliul Local al Comunei Izvoru Bârzii, cu sediul în Izvoru Bîrzii, Strada Principală, judeţul Mehedinţi, CIF: 4484400,  reprezentat de drept prin domnul Balica Horia, în calitate de primar al Comunei Izvoru Bârzii potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare, către domnul  Mateescu Milică Cristian conform Dispoziţiei nr.65 din 31.08.2023;
19. Comuna Bâcleş, prin Consiliul Local al Comunei Bâcleş, cu sediul în Bâcleş, Judeţul Mehedinţi, CIF: 5819414, reprezentat de drept prin domnul Coandă Lucian Laurenţiu, în calitate de primar al Comunei Bâcleş potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare, către domnul   Bouru Alexandru, conform Dispoziţiei nr.168 din 16.11.2023;
20. Comuna Obârşia Cloşani, prin Consiliul Local al Comunei Obârşia Cloşani, cu sediul în Obârşia Cloşani, Strada Principală, nr 44, judeţul Mehedinţi, CIF: 7536910, reprezentat de drept prin domnul Murdeală Iacob, în calitate de primar al Comunei Obârşia Cloşani potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare, către domnul  Dănciulescu Nicolae, conform Dispoziţiei nr.105 din 04.09.2023;
21. Comuna Jiana, prin Consiliul Local al Comunei Jiana, cu sediul în Jiana, Strada Principală, judeţul Mehedinţi, CIF: 4426417, reprezentat de drept prin domnul Stăncioiu Stelian în calitate de primar al Comunei Jiana potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare,către domnul  Roateş Jenică, conform Dispoziţiei nr.268 din 03.11.2023;
22. Comuna Burila Mare, prin Consiliul Local al Comunei Burila Mare,  cu sediul în Burila Mare, Strada Principală, nr.1, judeţul Mehedinţi, CIF: 4675469, reprezentat de drept prin domnul Cicic Jenică în calitate de primar al Comunei Burila Mare potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare,către domnul  Osiac Adrian Petrişor, conform Dispoziţiei nr.129 din 17.11.2023;
23. Comuna Corcova, prin Consiliul Local al Comunei Corcova, cu sediul în Corcova, Strada Principală, judeţul Mehedinţi, CIF: 4818631, reprezentat de  drept prin domnul Giubega Ion în calitate de primar al Comunei Corcova potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare, către domnul Bărbulescu Constantin, conform Dispoziţiei nr.706 din 28.08.2023;

24. Comuna Malovăţ, prin Consiliul Local al Comunei Malovăţ, cu sediul în Malovăţ, judeţul Mehedinţi, CIF: 4426395, reprezentat de drept prin domnul Michescu Ion în calitate de primar al Comunei Malovăţ potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare, către domnul Băzăvan Claudiu, conform Dispoziţiei nr.158 din 23.08.2023;

25. Comuna Corlăţel, prin Consiliul Local al Comunei Corlăţel, cu sediul în Corlăţel, judeţul Mehedinţi,CIF:803364, reprezentat de drept prin domnul Constăngioră Constantin în calitate de primar al Comunei Corlăţel potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare, către domnul Trancă Mihai, conform Dispoziţiei nr.108 din 22.08.2023;
26. Comuna Punghina, prin Consiliul Local al Comunei Punghina,  cu sediul în Punghina, Judeţul Mehedinţi, CIF: 6449913, reprezentat de drept prin domnul Drinceanu Gelu Costel în calitate de primar al Comunei Punghina potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare, către domnul Guina Silviu, conform Dispoziţiei nr.170 din 06.09.2023;
27.Comuna Ponoarele, prin Consiliul Local al Comunei Ponoarele,  cu sediul în Ponoarele, Strada Principală, judeţul Mehedinţi, CIF: 6098316, reprezentat de drept prin domnul Georgică Pătraşcu în calitate de primar al Comunei Ponoarele potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare, către domnul Lăpădătescu Dumitrescu Lucian, conform Dispoziţiei nr.120 din 25.08.2023;
28. Comuna Tâmna, prin Consiliul Local al Comunei Tâmna, cu sediul în Tâmna, strada Principală nr.3, judeţul Mehedinţi, CIF: 7643526, reprezentat de drept  prin domnul Dumitru Iliuță Șerban în calitate de primar al Comunei Tâmna potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare, către domnul  Sîrbu Aurel, conform Dispoziţiei nr.76 din 05.09.2023;
29. Comuna Gârla Mare, prin Consiliul Local al Comunei Gârla Mare,  cu sediul în Gârla Mare, Strada Principală, nr 592, judeţul Mehedinţi, CIF: 4484493, reprezentat de drept  prin domnul Baicu Dumitru în calitate de primar al Comunei Gârla Mare  potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare, către domnul  Iancu Vasile, conform Dispoziţiei nr.216 din 16.11.2023;
30. Comuna Vrata, prin Consiliul Local al Comunei Vrata, cu sediul în Vrata, judeţul Mehedinţi, CIF: 16359583, reprezentat de drept prin domnul  Căpraru Dan în calitate de primar al Comunei Vrata potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare, către domnul Moraru Daniel Alexandru, conform Dispoziţiei nr. 120 din 24.08.2023;
31. Comuna Vlădaia, prin Consiliul Local al Comunei Vlădaia, cu sediul în Vlădaia, judeţul Mehedinţi, CIF: 6341589, reprezentat de  drept prin domnul  Viorel Spuza în calitate de primar al Comunei Vlădaia potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare către domnul Mihăiţă Ionel Cristian, conform Dispoziţiei nr. 2132 din 21.12.2023;
32. Comuna Balta, prin Consiliul Local al Comunei Balata, cu sediul în  Balta, judeţul Mehedinţi, CIF:7536902, reprezentat de drept prin doamna  Zoican Irina Oana în calitate de primar al Comunei Balta potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare;
33. Comuna Căzăneşti, prin  Consiliul Local al Comunei Căzăneşti, cu sediul în Căzăneşti, judeţul Mehedinţi, CIF: 4426450, reprezentat de  drept prin domnul  Popescu Aurel în calitate de primar al Comunei Căzăneşti  potrivit prevederilor art.132 din Ordonanţa de urgenţa a Guvernului nr.57/2019 privind Codul administrativ cu modificările şi completările ulterioare, îşi deleagă calitatea de reprezentant, conform art. 14 alin. 11 din Hotărârea nr.855/2008, cu modificările şi completările ulterioare, către domnul Alexandru Cătălin Emil, conform Dispoziţiei nr.116 din 29.08.2023;

Denumiţi colectiv asociaţi şi individual asociatul, ne exprimăm voinţa de a coopera şi de a ne asocia în conformitate cu prevederile  Ordonanţei  de urgenţă a Guvernului nr.57/2019, cu modificările şi completările ulterioare, ale Legii serviciilor comunitare de utilităţi publice nr. 51/2006, republicată, cu modificările şi completările ulterioare, ale Legii serviciului de alimentare cu apă şi de canalizare nr. 241/2006, republicată, cu modificările şi completările ulterioare, precum şi ale Ordonanţei Guvernului nr. 26/2000, cu privire la asociaţii şi fundaţii, aprobată cu modificări şi completări prin 
Legea nr. 246/2005, cu modificările şi completările ulterioare, în cadrul Asociaţiei de dezvoltare intercomunitară de utilităţi publice pentru serviciul de alimentare cu apă şi de canalizare  şi pentru serviciul public inteligent alternativ pentru procesarea apelor uzate din cadrul unităţilor administrativ teritoriale "Asociaţia pentru Managementul Serviciilor de Apă şi de Canalizare Mehedinţi, denumită în continuare Asociaţia, persoană juridică de drept privat, cu statut de utilitate publică, în scopurile prevăzute la art. 4 din prezentul statut. 
CAPITOLUL I - DENUMIREA, SEDIUL ŞI DURATA ASOCIAŢIEI

Art. 1. – Denumirea Asociaţiei este  « Asociaţia pentru Managementul Serviciilor de Apă şi de Canalizare Mehedinţi », conform dovezii nr. 52494 din 14.05.2007, eliberată de Ministrul Justiţiei, privind disponibilitatea denumirii Asociaţiei.

Art. 2. – (1) Sediul Asociaţiei este în România, Mun. Drobeta Turnu Severin, str. Traian nr.89, camera 3, parter, Jud. Mehedinţi.

(2) Sediul Asociaţiei va putea fi mutat în orice alt loc în baza unei Hotărâri a Adunării Generale a Asociaţiei. 

Art. 3. – Asociaţia este constituită pe o durată nedeterminată, începând cu data înscrierii sale în Registrul asociaţiilor şi fundaţiilor.

CAPITOLUL II - SCOPUL ŞI OBIECTIVELE ASOCIAŢIEI

 Art. 4. (1) Prin semnarea prezentului statut, asociaţii îţi exprimă voinţa de a se asocia în cadrul Asociaţiei " Asociaţia pentru Managementul Serviciilor de Apă şi de Canalizare . "

Asociaţia se constituie în scopul reglementării, înfiinţării, organizării, finanţării, exploatării, monitorizării şi gestionării în comun a serviciului de alimentare cu apă şi de canalizare (denumit în continuare Serviciul) pe raza de competenţă a unităţilor administrativ-teritoriale membre (denumită în continuare aria Serviciului), precum şi realizarea în comun a unor proiecte de investiţii publice de interes zonal sau regional, destinate înfiinţării, modernizării şi/sau dezvoltării, după caz, a sistemelor de utilităţi publice aferente Serviciului, pe baza strategiei de dezvoltare a Serviciului (denumită în continuare strategia de dezvoltare); 

(2) Asociaţii declară că interesul comun ce sta la baza constituirii Asociaţiei este interesul general al locuitorilor de pe raza unităţilor administrativ-teritoriale membre pentru îmbunătăţirea calităţii Serviciului, în condiţiile unor tarife care să respecte limitele de suportabilitate ale populaţiei şi principiul "poluatorul plăteşte", atingerea şi respectarea standardelor europene privind protecţia mediului, precum şi creşterea capacităţii de atragere a fondurilor pentru finanţarea investiţiilor necesare în infrastructura tehnico-edilitară aferenta Serviciului. 
(3) Alegerea modalităţii de gestiune a serviciului de alimentare cu apă şi de canalizare şi a serviciului public inteligent alternativ pentru procesarea apelor uzate din cadrul unităţilor administrativ-teritoriale se face prin hotărâri ale autorităţilor deliberative ale unităţilor administrativ-teritoriale membre, potrivit prevederilor art. 22 alin. (2) şi (3) din Legea nr. 51/2006, republicată, cu modificările şi completările ulterioare, şi ale art. 17 alin. (4) şi art. 18 alin. (1) şi (2) din Legea nr. 241/2006, republicată, cu modificările şi completările ulterioare.

Modalitatea de gestiune a Serviciului va fi:

          1. Gestiunea delegată, care se va realiza în baza unui contract de delegare a gestiunii (denumit în continuare contractul de delegare) atribuit direct, conform prevederilor art. 311 din Legea nr. 51/2006, cu modificările şi completările ulterioare, şi ale art. 211 din Legea nr. 241/2006, cu modificările şi completările ulterioare, unui operator regional, astfel cum este acesta definit de art. 2 
lit. g1) din Legea nr. 51/2006, cu modificările şi completările ulterioare, al cărui capital social va fi deţinut integral de unităţi administrativ-teritoriale membre ale Asociaţiei (denumit în continuare operatorul). 
         2. Gestiunea directă se realizează prin intermediul unor operatori de drept public sau privat, astfel cum sunt definiţi la art. 2 lit. g), respectiv lit. h), fără aplicarea prevederilor Legii nr. 98/2016 privind achiziţiile publice, Legii nr. 99/2016 privind achiziţiile sectoriale şi Legii nr. 100/2016 privind concesiunile de lucrări şi concesiunile de servicii, care pot fi:

     - societăţi reglementate de Legea nr. 31/1990, republicată, cu modificările şi completările ulterioare, cu capital social integral al unităţilor administrativ-teritoriale, înfiinţate de autorităţile deliberative ale unităţilor administrativ-teritoriale respective.

Autorităţile deliberative ale unităţilor administrativ-teritoriale sau, după caz, asociaţiile de dezvoltare intercomunitară cu obiect de activitate serviciile de utilităţi publice, în baza mandatului primit, pot încredinţa unui operator de drept privat gestiunea serviciilor de utilităţi publice sau a uneia ori mai multor activităţi din sfera acestor servicii prin atribuirea directă a contractului de delegare a gestiunii, cu respectarea următoarelor condiţii cumulative ce trebuie îndeplinite atât la data atribuirii contractului de delegare a gestiunii, cât şi pe toată durata acestui contract: 

        a) unităţile administrativ-teritoriale membre ale unei asociaţii de dezvoltare intercomunitară cu obiect de activitate serviciile de utilităţi publice, în calitate de acţionari/asociaţi ai operatorului regional, prin intermediul asociaţiei, sau, după caz, unitatea administrativ-teritorială, în calitate de acţionar/asociat unic al operatorului, prin intermediul adunării generale a acţionarilor şi al consiliului de administraţie, exercită un control direct şi o influenţă dominantă asupra deciziilor strategice şi/sau semnificative ale operatorului regional/operatorului în legătură cu serviciul furnizat/prestat, similar celui pe care îl exercită asupra structurilor proprii în cazul gestiunii directe; 

      b) operatorul regional, respectiv operatorul, după caz, desfăşoară exclusiv activităţi din sfera furnizării/prestării serviciilor de utilităţi publice destinate satisfacerii nevoilor de interes public general ale utilizatorilor de pe raza de competenţă a unităţilor administrativ-teritoriale membre ale asociaţiei, respectiv a unităţii administrativ-teritoriale care i-a încredinţat gestiunea serviciului; 

      c) capitalul social al operatorului regional, respectiv al operatorului este deţinut în totalitate de unităţile administrativ-teritoriale membre ale asociaţiei, respectiv de unitatea administrativ-teritorială; participarea capitalului privat la capitalul social al operatorului regional/operatorului este exclusă. 

 Art. 5.  (1) Obiectivele Asociaţiei sunt următoarele: 

a) să încheie contractul cu operatorul, prevăzut la art. 17 alin. (2) lit. a) din prezentul statut, în numele şi pe seama asociaţilor, care vor avea împreună calitatea de delegatar, conform art. 29 din Legea nr. 51/2006,  republicată cu modificările şi completările ulterioare; 
b) să exercite drepturile specifice de control şi informare privind operatorul, conform prezentului statut şi actului constitutiv al acestuia; 
c) să constituie interfaţa pentru discuţii şi sa fie un partener activ pentru autorităţile administraţiei publice locale în ceea ce priveşte aspectele de dezvoltare şi de gestiune a Serviciului, în scopul de a coordona politicile şi acţiunile de interes intercomunitar; 
d) să aprobe strategia de dezvoltare a Serviciului; 
e) să monitorizeze derularea proiectelor de investiţii în infrastructura tehnico-edilitară aferentă Serviciului; 
f) să monitorizeze executarea contractului de delegare şi să informeze regulat asociaţii despre aceasta; 
g) să identifice şi să propună orice acţiuni vizând realizarea obiectivelor Asociaţilor în legătură cu Serviciul: 

         1. asigurarea unei politici tarifare echilibrate care să asigure, pe de o parte, sursele necesare pentru operare, dezvoltare, modernizare şi/sau baza-suport a contractării de credite rambursabile ori parţial rambursabile, iar, pe de altă parte, să nu se depăşească limitele de suportabilitate ale populaţiei; 

          2. aplicarea principiului solidarităţii; 

          3. implementarea şi aplicarea permanenta a principiului "poluatorul plăteşte"; 

          4. creşterea progresivă a nivelului de acoperire al Serviciului; 

          5. buna prestare din punct de vedere tehnic a Serviciului şi gestiunea administrativă şi comercială eficientă a acestuia; 

        6. menţinerea calităţii tehnice şi întreţinerea eficientă a echipamentelor şi lucrărilor legate de Serviciu; 

          7. buna gestiune a resurselor umane; 
h) să acorde sprijin asociaţilor şi operatorului în vederea obţinerii resurselor financiare necesare implementării strategiei de dezvoltare. 

 (2) Pentru realizarea obiectivelor Asociaţiei, prin prezentul statut asociaţii mandatează Asociaţia, potrivit art. 10 alin. (5) din Legea nr. 51/2006, republicata, cu modificările şi completările ulterioare, coroborat cu prevederile Legii nr. 241/2006, republicata, cu modificările şi completările ulterioare, să exercite în numele şi pe seama lor următoarele drepturi şi obligaţii legate de serviciul de alimentare cu apa si de canalizare si de serviciul public inteligent alternativ pentru procesarea apelor uzate din cadrul unităţilor administrativ-teritoriale:  
a) elaborarea şi aprobarea strategiei Asociaţiei privind serviciul de alimentare cu apa si de canalizare şi privind serviciul public inteligent alternativ pentru procesarea apelor uzate din cadrul unităţilor administrativ teritoriale, care conţine planul de investiţii şi lista investiţiilor prioritare, elaborata potrivit master planului judeţean/zonal, aprobat potrivit art. 129 alin.(4) lit. e) si art. 173 alin.(3) lit. d) din OUG nr. 57/2019, cu modificările şi completările ulterioare;
b) aprobarea modificărilor la contractul încheiat între Asociaţie şi operator; 

c) urmărirea, monitorizarea şi raportarea indicatorilor de performanta ai Serviciului, stabiliţi prin contractul de delegare a gestiunii în vederea asigurării gestionării şi administrării Serviciului de către operator pe criterii de eficienţă economică şi managerială şi aplicarea măsurilor corective şi a penalităţilor prevăzute de contractul de delegare, în situaţia în care operatorul nu respectă nivelul indicatorilor de performanţă şi eficienţă la care s-a obligat şi nu asigură continuitatea Serviciului; 

d) consultarea asociaţiilor de utilizatori în vederea stabilirii politicilor şi strategiilor locale şi a modalităţilor de organizare şi funcţionare a Serviciului; 
e) medierea conflictelor dintre utilizatori şi operator, la cererea uneia dintre părţi; 

f) monitorizarea şi controlul modului de respectare a obligaţiilor şi responsabilităţilor asumate de operator prin contractul de delegare cu privire la: 

         (i) modul de respectare şi de îndeplinire a obligaţiilor contractuale asumate de operator, în special respectarea indicatorilor de performanta, inclusiv în relaţia cu utilizatorii; 

        (ii) modul de administrare, exploatare, conservare şi menţinere în funcţiune, dezvoltare sau modernizare a sistemelor de utilităţi publice, mai ales exploatarea eficientă şi în condiţii de siguranţă a sistemelor de utilităţi publice sau a altor bunuri aparţinând patrimoniului public şi/sau privat al asociaţilor, afectate Serviciului; 

         (iii) asigurarea protecţiei mediului şi a domeniului public; 

         (iv) asigurarea protecţiei utilizatorilor; 
g) solicitarea de informaţii cu privire la nivelul şi calitatea Serviciului furnizat/prestat şi cu privire la modul de întreţinere, exploatare şi administrare a bunurilor din proprietatea publică sau privata a asociaţilor, încredinţate pentru realizarea Serviciului; 
h) invitarea operatorului pentru audieri, în vederea concilierii diferendelor apărute în relaţia cu utilizatorii Serviciului; 

i) stabilirea unei politici tarifare coerente la nivelul întregii arii a delegării prevăzute în contractul de delegare; 
j) aprobarea, de la data la care asociaţii hotărăsc trecerea la un sistem de tarif unic, a modulului de formare şi a stabilirii preturilor şi tarifelor, respectiv ajustarea şi modificarea preturilor şi tarifelor propuse de operator; 
k) monitorizarea respectării angajamentelor asumate de către delegatar faţă de operator prin clauzele contractuale stabilite prin contractul de delegare a gestiunii Serviciului; 
l) elaborarea şi aprobarea caietului de sarcini şi a regulamentului Serviciului, consolidat şi armonizat pentru întreaga arie a Serviciului; 
m) păstrarea, în condiţiile legii, a confidenţialităţii datelor şi informaţiilor economico-financiare privind activitatea Operatorului, altele decât cele de interes public. 

CAPITOLUL III -  PATRIMONIUL ASOCIAŢIEI
Art. 6.  (1) Patrimoniul Asociaţiei este compus din bunurile şi resursele proprii, necesare acoperirii cheltuielilor de organizare şi funcţionare şi desfăşurării activităţilor proprii, pe de o parte, şi din dreptul de folosinţă gratuită asupra unor bunuri din domeniul public sau privat al asociaţilor, acordat sau ce va fi acordat Asociaţiei de către asociaţi. 
(2) Patrimoniul Asociaţiei este de 89.412,50 RON, constituit din contribuţia în numerar a asociaţilor, după cum urmează: 
· C. J.  Mehedinţi  -2000 RON
· C. L. Drobeta Turnu Severin -30.000  RON

· C. L. Baia de Arama - 55  RON

· C. L. Strehaia - 55  RON

· C. L. Hinova -  27.5  RON

· C. L. Bala - 27.5  RON

· C. L. Rogova - 27.5  RON
· C. L. Devesel - 27.5  RON

· C. L. Cireşu - 27.5  RON

· C. L. Cujmir - 27.5  RON

· C. L. Vânjuleţ - 27.5  RON

· C. L. Brezniţa Ocol - 27.5  RON

· C. L. Dârvari - 27.5  RON
· C. L. Obârşia de Cîmp - 27.5  RON
· C. L. Braniştea - 27.5  RON
· C. L. Şimian  - 2000 RON
· C. L. Vânju Mare - 3000 RON
· C. L. Izvoru Bârzii - 2000 RON
· C. L. Bâcleş -  2000 RON
· C. L. Obârşia Cloşani - 2000 RON
· C. L. Jiana - 3000 RON
· C. L. Burila Mare - 3000 RON
· C. L. Corcova - 1000 RON
· C. L. Pătulele - 3000 RON
· C. L. Corlăţel - 3000 RON
· C. L. Punghina - 5000 RON
· C. L. Malovăţ - 5000 RON
· C. L. Ponoarele - 2000 RON
· C. L. Tâmna - 3000 RON
· C.L. Gârla Mare - 3000 RON
· C.L. Şviniţa - 3000 RON
· C.L. Vrata  – 3000 RON
· C.L. Vlădaia - 3000 RON
· C.L. Balta -3000 RON
· C.L. Căzăneşti -3000 RON
Art. 7. (1)Asociaţia se finanţează prin contribuţii din bugetele locale ale unităţilor administrativ-teritoriale membre, precum şi din alte surse, în condiţiile art. 90 alin. (1) din Ordonanţa de urgenţă a Guvernului nr. 57/2019, cu modificările şi completările ulterioare.

(2) Finanţarea Asociaţiei se realizează cu asigurarea, de către autoritatea publică finanţatoare, a respectării legislaţiei naţionale şi europene în materia ajutorului de stat.

Art. 8. - Asociaţia nu poate avea calitatea de operator în înţelesul art.2 lit. g) din Legea nr.51/2006 republicata, cu modificările şi completările ulterioare şi nu desfăşoară activităţi economice. 

Art. 9. - Asociaţia are un buget propriu de venituri şi cheltuieli. Situaţiile financiare se întocmesc şi se publică în conformitate cu legislaţia în vigoare. 

CAPITOLUL IV -  ASOCIAŢII
Art. 10. Asociaţii au următoarele drepturi: 
a) să aleagă şi sa fie aleşi în organele de conducere ale Asociaţiei, prin reprezentanţii lor în aceste organe; 
b) să participe la luarea hotărârilor care privesc activitatea Asociaţiei, conform prevederilor prezentului statut; 

c) să primească, la cerere, toate informaţiile disponibile care privesc activitatea Asociaţiei. 

Art. 11. Asociaţii au următoarele obligaţii: 
a) sa respecte statutul, actul constitutiv şi hotărârile organelor de conducere ale Asociaţiei; 
b) să plătească cotizaţia anuală, plată urmând să se facă trimestrial. Cotizaţia  este fixată prin prezentul statut la suma de 1leu / persoană / an şi 200.000 lei pe an de către Consiliul Judeţean Mehedinţi; 
c) să promoveze şi să participe activ la acţiunile desfăşurate de Asociaţie; 
d) să participe, prin reprezentanţii lor, la şedinţele adunării generale a Asociaţiei. 
Art. 12. (1) Calitatea de asociat încetează în cazul retragerii sau excluderii din Asociaţie, conform prevederilor prezentului articol. 

(2) Retragerea din Asociaţie nu poate avea loc decât în situaţia în care asociatul respectiv se retrage unilateral din contractul de delegare. Dacă oricare dintre asociaţi doreşte să se retragă din contractul de delegare şi, respectiv, din Asociaţie, acest asociat va notifica preşedintelui Asociaţiei şi celorlalţi asociaţi intenţia sa. Preşedintele Asociaţiei va convoca Adunarea Generală a Asociaţiei în cel mult 30 de zile de la data primirii unei astfel de notificări. 

(21) Potrivit art. 10 alin. (11) din Legea nr. 51/2006, republicată, cu modificările şi completările ulterioare, unităţile administrativ-teritoriale membre ale asociaţiei de dezvoltare intercomunitară de utilităţi publice pentru serviciul de alimentare cu apă şi de canalizare şi pentru serviciul public inteligent alternativ pentru procesarea apelor uzate din cadrul unităţilor administrativ teritoriale,care au delegat împreună gestiunea de utilităţi publice către acelaşi operator/operator regional, se pot retrage din Asociaţie înainte de data expirării contractelor de delegare a gestiunii serviciilor numai cu acordul majorităţii celorlalte unităţi administrativ-teritoriale membre, exprimat prin hotărâri ale autorităţilor deliberative ale acestora, precum şi cu acordul scris al entităţilor finanţatoare, în situaţia în care beneficiază de proiecte de investiţii cofinanţate din fonduri europene, şi numai după plata despăgubirilor prevăzute în contractele de delegare a gestiunii serviciilor sau, după caz, în statutul asociaţiilor de dezvoltare intercomunitară având ca scop serviciile de utilităţi publice.

(3) Adunarea generală a Asociaţiei va analiza consecinţele retragerii şi modificările care se impun la actul constitutiv al operatorului căruia i s-a atribuit direct contractul de delegare a gestiunii serviciului şi/sau la contractul de delegare (în special în ceea ce priveşte investiţiile), conform prevederilor contractului de delegare, şi va hotărî modificarea corespunzătoare a prezentului statut şi a actului constitutiv al Asociaţiei.
(4) În cazul în care un asociat nu aprobă documentaţiile de atribuire în vederea organizării procedurilor pentru delegarea serviciilor, inclusiv proiectul contractului de delegare a gestiunii ce urmează a fi încheiat cu operatorul desemnat şi anexele obligatorii la acesta, sau se retrage unilateral din acest contract  indiferent dacă retragerea are loc înainte sau după intrarea în vigoare a respectivului contract de delegare, acesta va fi exclus din Asociaţie. Preşedintele Asociaţiei va convoca adunarea generala în cel mult 30 de zile de la data la care s-a luat la cunoştinţa despre respectiva situaţie. 
           Adunarea generală va hotărî excluderea din Asociaţie, va analiza consecinţele excluderii şi modificările ce se impun la contractul de delegare, în special cu privire la investiţii, conform prevederilor contractului de delegare, şi va hotărî modificarea corespunzătoare a prezentului statut al Asociaţiei,  precum si cuantumul despăgubirilor datorate.
(41) În situaţia în care mai multe unităţi administrativ-teritoriale membre ale asociaţiei de dezvoltare intercomunitară au delegat împreună gestiunea serviciilor de utilitate publică pentru două sau mai multe activităţi componente ale Serviciului prin intermediul unor contracte de delegare distincte, iar unităţile administrativ-teritoriale înţeleg să se retragă din oricare dintre aceste contracte sau să retragă mandatul acordat Asociaţiei pentru o parte dintre activităţile delegate, adunarea generală va hotărî excluderea acestora din Asociaţie. Preşedintele Asociaţiei va convoca adunarea generală în cel mult 30 de zile de la data la care s-a luat cunoştinţă despre respectiva situaţie. Adunarea generală va hotărî excluderea din Asociaţie, va analiza consecinţele excluderii şi modificările ce se impun a fi efectuate la contract, în special cu privire la investiţii, potrivit prevederilor contractului respectiv şi va hotărî modificarea corespunzătoare a statutului Asociaţiei, precum şi cuantumul despăgubirilor datorate.

(5) Orice asociat care se retrage sau este exclus din Asociaţie este obligat să plătească: 
a) sumele corespunzătoare rambursării de către operator a împrumuturilor contractate pentru finanţarea dezvoltării (modernizare, reabilitare, bunuri noi, indiferent dacă sunt extinderi sau înlocuiri) infrastructurii aferente Serviciului respectivului asociat, de care a beneficiat în perioada în care a fost membru al Asociaţiei, plus cheltuielile aferente acestor împrumuturi; 
b) sumele corespunzătoare investiţiilor de care a beneficiat în perioada în care a fost membru al Asociaţiei, altele decât cele prevăzute la lit. a); 
c) sumele prevăzute ca despăgubiri în contractul de delegare;
d) prejudiciul creat membrilor asociaţi generat de creşterea costurilor de operare în sarcina acestora prin retragere/excludere; modul de calcul al prejudiciului creat membrilor pentru creşterea costurilor de operare şi durata pentru care se calculează sunt stabilite în baza unui audit;
e) sumele impuse cu titlu de penalităţi/despăgubiri/daune/obligaţie de restituire de către entităţile finanţatoare, în situaţia în care beneficiază/a beneficiat de proiecte de investiţii cofinanţate din fonduri europene.
Art. 13. Asociaţia poate accepta noi membri, cu acordul asociaţilor şi cu încheierea unui act adiţional la prezentul statut, prin care noii membri sunt menţionaţi în preambulul statutului. Orice unitate administrativ-teritorială care devine membru al Asociaţiei acceptă în totalitate prevederile prezentului statut şi deleagă gestiunea Serviciului operatorului, prin act adiţional la contractul de delegare, ce va fi semnat de Asociaţie în numele şi pe seama unităţii administrativ-teritoriale respective. Pentru a vota hotărârea de acceptare a noi membri, reprezentanţii asociaţilor în adunarea generală a Asociaţiei au nevoie de un mandat special, prealabil, din partea unităţilor administrativ - teritoriale pe care le reprezintă, acordat prin hotărâre a consiliului local sau judeţean, după caz.

CAPITOLUL V – ORGANIZAREA ŞI FUNCŢIONAREA ASOCIAŢIE
Adunarea generală a Asociaţiei 

Art. 14. (1) Adunarea generală este organul de conducere al Asociaţiei, format din primarii de municipii, oraşe şi comune, respectiv preşedintele consiliului judeţean, care sunt reprezentanţi de drept ai unităţilor administrativ-teritoriale membre. 

(11) Primarii pot delega calitatea lor de reprezentanţi ai unităţilor administrativ teritoriale în adunările generale viceprimarului, secretarului general al unităţii/subdiviziunii administrativ-teritoriale, conducătorilor compartimentelor funcţionale sau personalului de specialitate, administratorului public, precum şi conducătorilor instituţiilor şi serviciilor publice de interes local, în funcţie de competentele ce le revin în domeniile respective.

(12) Preşedintele consiliului judeţean poate delega calitatea sa de reprezentant de drept în adunările generale unuia dintre vicepreşedinţi, conducătorilor compartimentelor funcţionale sau personalului din aparatul de specialitate, administratorului public, secretarului general al judeţului, precum şi conducătorilor instituţiilor şi serviciilor publice de interes judeţean.

(13) Primarii şi, respectiv, preşedinţii consiliilor judeţene îşi pot delega calitatea de reprezentant în adunarea generală a Asociaţiei, prin dispoziţie.

(2) Fiecare asociat va depune toate diligentele pentru a-şi asigura reprezentarea permanentă în cadrul adunării generale a Asociaţiei. 

(3) Dispoziţiile de  delegare a reprezentanţilor vor fi transmise, în copie, asociaţilor şi preşedintelui Asociaţiei, în termen de 3 (trei) zile lucrătoare de la data emiterii lor. 

Art. 15. Adunarea generală a Asociaţiei alege dintre membrii săi preşedintele Asociaţiei, care are atribuţiile prevăzute în prezentul statut şi care reprezintă Asociaţia în raporturile cu terţii, cu excepţia situaţiilor în care se prevede expres altfel. 

Art. 16.  (1) Adunarea generală a Asociaţiei îndeplineşte atribuţiile care îi revin potrivit art. 21 alin. (2) lit. a)–d) si f)- h) din Ordonanţa Guvernului nr. 26/2000, aprobată cu modificări şi completări prin Legea nr. 246/2005, cu modificările şi completările ulterioare, precum şi atribuţiile speciale prevăzute de prezentul statut, în exercitarea competentelor privind Serviciul,  potrivit mandatului încredinţat Asociaţiei de către membrii săi, precum şi drepturile speciale de control asupra operatorului prevăzut la art. 17 alin. (2) lit. a) din prezentul statut. 

(2) Atribuţiile adunării generale a Asociaţiei cu privire la activitatea proprie sunt: 
a) stabilirea strategiei şi a obiectivelor generale ale Asociaţiei; 
b) acordarea descărcării de gestiune a membrilor consiliului director pentru perioada încheiată,  pe baza raportului de activitate prezentat adunării generale de consiliul director; 
c) aprobarea situaţiilor financiare ale Asociaţiei pentru exerciţiul financiar încheiat şi a proiectului bugetului de venituri şi cheltuieli al Asociaţiei pentru următorul exerciţiu financiar; 
d) alegerea şi revocarea membrilor consiliului director; 
e) alegerea şi revocarea membrilor comisiei de cenzori şi stabilirea regulilor generale de organizare şi funcţionare a comisiei de cenzori; 
f) aprobarea organigramei şi a politicii de personal a Asociaţiei, inclusiv a organizării aparatului tehnic al Asociaţiei; 
g) aprobarea contractelor ce vor fi încheiate de Asociaţie în nume propriu, a căror valoare depăşeşte echivalentul în lei al sumei de 10.000 euro; 
h) propune modificarea actului constitutiv şi a statutului Asociaţiei; 
i) dizolvarea şi lichidarea Asociaţiei, precum şi stabilirea destinaţiei bunurilor rămase după lichidare; 

j) aprobarea primirii de noi membri în Asociaţie, precum şi a retragerii şi excluderii unor membri din Asociaţie; 

j1 cu scopul de a facilita fuziunea operatorilor regionali ai serviciilor de utilităţi publice, aprobă fuziunea, în condiţiile legii, cu alte asociaţii de dezvoltare intercomunitară, în baza hotărârilor autorităţilor deliberative ale unităţilor administrativ-teritoriale membre, cu respectarea principiilor prevăzute la art. 6 din Legea nr. 51/2006, republicată, cu modificările şi completările ulterioare, inclusiv principiile autonomiei locale şi descentralizării serviciilor publice.

k) aprobarea cotizaţiei anuale; 
l) orice alte atribuţii prevăzute de lege sau de prezentul statut. 
(3) Atribuţiile adunării generale a Asociaţiei cu privire la exercitarea mandatului acordat acesteia de asociaţi potrivit conform art. 5 alin. (2), sunt: 
a) aprobarea strategiei de dezvoltare, a programelor de reabilitare, extindere şi modernizare a sistemelor de utilităţi publice existente, a programelor de înfiinţare a unor noi sisteme, precum şi a programelor de protecţie a mediului, elaborate şi prezentate de consiliul director al Asociaţiei, potrivit art. 23 alin. (3) lit. a); 
b) aprobarea masurilor propuse în rapoartele de monitorizare a executării contractului de delegare, elaborate şi prezentate de consiliul director, potrivit art. 23 alin. (3) lit. f); 
c) aprobarea unei politici tarifare coerente la nivelul întregii arii a Serviciului prevăzute în contractul de delegare; 
d) aprobarea strategiei de tarifare aferente planului de afaceri, în condiţiile Legii nr. 241/2006, republicata, cu modificările şi completările ulterioare;
e)  aprobarea cotei de pierderi de apa justificate de starea tehnica a sistemelor de alimentare cu apa pe baza bilanţului apei;

f) adoptarea de hotărâri privind aplicarea măsurilor corective şi a penalităţilor prevăzute de contractul încheiat între Asociaţie şi operator, în situaţia în care acesta nu respecta nivelul indicatorilor de performanta.
g) aprobarea caietului de sarcini şi a regulamentului Serviciului, consolidat şi armonizat pentru întreaga arie a Serviciului, elaborate şi prezentate de consiliul director potrivit art. 23 alin. (3) lit. b). 

(4) Adunarea generală a Asociaţiei adoptă, de asemenea, orice hotărâri în exercitarea drepturilor speciale de informare şi de control asupra operatorului, acordate Asociaţiei conform art. 17 alin. (2) lit. a) pct. 4 din prezentul statut. 
Art. 17. (1) În temeiul art. 16 alin. (3), adunarea generală a Asociaţiei hotărăşte asupra aspectelor legate de obiectivele Asociaţiei, având în vedere interesul comun al asociaţilor, în special: 

      a) operatorul; 

      b) strategia de dezvoltare; 

     c) politica tarifară; 

     d) contractul de delegare. 

(2) În legătura cu acestea, asociaţii convin: 

    
a) Operatorul 
1. Operatorul, înfiinţat potrivit art. 311 din Legea nr. 51/2006, cu modificările şi completările ulterioare, va fi o societate comercială înfiinţată în una dintre formele prevăzute de legislaţia privind 
societăţile comerciale, având ca acţionari/asociaţi toate sau o parte din unităţile administrativ-teritoriale membre ale Asociaţiei. 
2.  Operatorul va avea ca obiect principal de activitate furnizarea Serviciului pentru asociaţi. 
3. Asociaţia va fi consultată cu privire la propunerile de modificare a actului constitutiv al operatorului înainte de aprobarea acestora. Autorităţile deliberative ale asociaţilor care sunt în acelaşi timp şi acţionari/asociaţi ai operatorului vor respecta avizul Asociaţiei. 
4.  În aplicarea prevederilor art. 28 alin. (2) lit. b) din Legea nr. 51/2006, republicata, cu modificările şi completările ulterioare, în vederea exercitării de către Asociaţie a atribuţiilor de autoritate tutelara prevăzute de Ordonanţa de urgenta a Guvernului nr. 109/2011 privind guvernanta corporativa a întreprinderilor publice, aprobata cu modificări şi completări prin Legea nr. 111/2016, cu modificările şi completările ulterioare, privind controlul direct si influenta dominanta asupra deciziilor strategice şi/sau semnificative ale operatorului, asociaţii care sunt acţionari/asociaţi ai operatorului acordă Asociaţiei, potrivit prezentului statut, dreptul de a: 

a) aproba în Adunarea Generală a Asociaţiei lista de persoane din rândul cărora adunarea generală a operatorului are dreptul să numească membrii consiliului de administraţie al operatorului; 

b) aproba în Adunarea Generală a Asociaţiei revocarea membrilor consiliului de administraţie al operatorului; 

c) aproba în Adunarea Generala a Asociaţiei introducerea unei acţiuni în justiţie împotriva membrilor consiliului de administraţie al operatorului pentru prejudiciile aduse acestuia;

d) aproba în Adunarea Generala a Asociaţiei avizul conform asupra regulamentului de organizare şi funcţionare al operatorului înainte de aprobarea acestuia de către consiliul de administraţie al societăţii; 
e) aproba în Adunarea Generala a Asociaţiei avizul conform asupra programului de activitate şi strategiei propuse de consiliul de administraţie al societăţii înainte de aprobarea acestora de către adunarea generală a Operatorului; 
f) aproba în Adunarea Generala a Asociaţiei avizul conform asupra propunerii de înfiinţare de filiale, cu condiţia ca obiectul principal de activitate al acestora să nu îl constituie captarea, tratarea şi distribuţia apei (cod CAEN 3600) sau colectarea şi epurarea apelor uzate (cod CAEN 3700); 
g) aproba în Adunarea Generala a Asociaţiei avizul conform asupra constituirii altor fonduri decât fondul de rezerva prevăzut de legea societăţilor comerciale şi a celor prevăzute în contractul de delegare, asupra destinaţiei şi cuantumului acestora, necesar pentru ca adunarea generală a Operatorului să poată lua o hotărâre în acest domeniu; 
h)  aproba în Adunarea Generala a Asociaţiei propunerile de modificare a actului constitutiv al Operatorului înainte de adoptarea lor; 
i) fi informată, în aceeaşi măsura ca oricare acţionar/asociat al Operatorului, despre activitatea acestuia.  
b) Strategia de dezvoltare 
 1. Asociaţia va asigura elaborarea şi aprobarea strategiei de dezvoltare. Pe baza strategiei de dezvoltare vor fi stabilite investiţiile necesare atingerii obiectivelor prevăzute de aceasta strategie şi prioritizarea acestora, precum şi planul de implementare şi analiza macrosuportabilităţii. Planurile de investiţii vor fi actualizate periodic, ţinând seama de strategia de dezvoltare. Toate aceste documente vor fi aprobate în Adunarea Generala a Asociaţiei.
 2. Sursele de finanţare a investiţiilor pot fi fonduri nerambursabile acordate de Uniunea Europeana sau de instituţii financiare, fonduri de la bugetul de stat sau de la bugetele locale ale asociaţilor, fondurile proprii sau atrase ale Operatorului. Stabilirea acestora se va face cu aprobarea Adunării Generala a Asociaţiei.
 3. Planurile  de investiţii propuse de operator se aproba de către adunarea generala a Asociaţiei în corelare cu strategia Asociaţiei de dezvoltare a serviciului de alimentare cu apa si de canalizare şi, după caz, cu strategia serviciului public inteligent alternativ pentru procesarea apelor uzate din cadrul unităţilor administrativ teritoriale. Acestea vor fi anexate la contractul şi fac parte integranta din acesta. 

 4. Studiile de fezabilitate aferente listelor de investiţii vor fi supuse avizului consultativ al Asociaţiei înainte de a fi aprobate de autorităţile deliberative ale Asociaţilor beneficiari ai investiţiilor (proprietarii bunurilor rezultate în urma investiţiilor). 

c) Politica tarifară 

1. Strategia de tarifare aferenta planului de afaceri se aproba de către adunarea generala a Asociaţiei în baza mandatului special primit de la unităţile administrativ teritoriale membre ale Asociaţiei, cu respectarea avizului conform al Autorităţii Naţionale de Reglementare pentru Serviciile Comunitare de Utilităţi Publice.

2. Formula de ajustare tarifara se aproba de către adunarea generala a Asociaţiei pe baza avizului Autorităţii Naţionale de Reglementare pentru Serviciile Comunitare de Utilităţi Publice .               

 3. Strategia tarifara se elaborează de către unitatea administrativ teritorială/asociaţia de dezvoltare intercomunitară pentru o perioadă de minimum 5 ani, se actualizează ori de câte ori este necesar şi se aprobă prin hotărâre a autorităţii deliberative a unităţii administrativ-teritoriale sau, după caz, prin hotărâre a adunării generale a asociaţiei de dezvoltare intercomunitară, având ca scop serviciul de alimentare cu apă şi de canalizare, în baza mandatului special primit de la toate unităţile administrativ-teritoriale membre în care operatorul/operatorul regional prestează serviciul de alimentare cu apă şi de canalizare. Strategia tarifară constituie condiţie de finanţare a proiectelor de 
investiţii în infrastructura de apă, realizate din fonduri publice acordate de la bugetul de stat şi/sau din fonduri nerambursabile. 

4. Stabilirea nivelului preţului/tarifului unic se aprobă, cu avizul A.N.R.S.C., prin hotărâre a autorităţii deliberative a unităţii administrativ-teritoriale sau, după caz, cu respectarea mandatului încredinţat, prin hotărâre a adunării generale a asociaţiei de dezvoltare intercomunitară cu obiect de activitate serviciul de alimentare cu apă şi de canalizare. După stabilire, ajustările ulterioare ale preţului/tarifului unic se aprobă de către A.N.R.S.C. în conformitate cu strategia de tarifare şi cu formulele prevăzute în contractul de delegare a gestiunii şi/sau în contractele de cofinanţare, anexe la contractul de delegare.

5. Nivelul anual al redevenţei, calculat ca echivalent al amortizării patrimoniului public, nu poate fi mai mic decât nivelul anual al redevenţei incluse în preţul/tariful unic din ultimul an al strategiei de tarifare precedente sau, după caz, în fişa de fundamentare precedentă, redevenţă care trebuie stabilită cel puţin la nivelul serviciului datoriei aferent împrumuturilor pentru finanţarea/cofinanţarea proiectelor de investiţii. 

6. Redevenţa pentru bunurile publice se calculează în funcţie de durata de funcţionare medie a activelor respective şi se include gradual în nivelul preţului/tarifului, pe baza unui grafic de eşalonare al acesteia stabilit prin planul de afaceri. 

d) Contractul de delegare a gestiunii Serviciului 
1. Contractul de delegare va fi semnat, pe de o parte, de Asociaţie, în numele şi pe seama asociaţilor care vor avea împreuna calitatea de delegatar, şi, pe de alta parte, de Operator. 
2. Prin contractul de delegare Asociaţia, în numele şi pe seama asociaţilor, va conferi Operatorului dreptul exclusiv de a furniza Serviciul ca serviciu comunitar de utilităţi publice pe raza lor de competenta teritorială, precum şi concesiunea exclusivă asupra bunurilor publice, care constituie sistemele de alimentare cu apă şi de canalizare aferente Serviciului. Operatorul va fi responsabil de implementarea programelor de investiţii, va întreţine, moderniza, reabilita şi extinde sistemele de alimentare cu apă şi de canalizare şi va gestiona Serviciul pe riscul şi răspunderea sa, conform dispoziţiilor contractului de delegare. Realizarea acestor responsabilităţi se face prin indicatori de performanţă care pot monitoriza implementarea sistemului. 

3. Asociaţia va monitoriza îndeplinirea de către Operator a obligaţiilor ce îi incumba în temeiul contractului de delegare. 
4. Asociaţia, în temeiul mandatului conferit de asociaţi prin prezentul statut, va exercita în numele şi pe seama acestora drepturile şi obligaţiile contractuale care le revin în calitate de delegatar. 

Art. 18. Reprezentanţii în adunarea generală sunt răspunzători pentru activitatea lor în conformitate cu legislaţia în vigoare. 

Art. 19. (1) Adunarea Generala a Asociaţiei va fi convocată, ori de cate ori este necesar, în şedinţe ordinare sau extraordinare, de către preşedintele Asociaţiei sau de un număr de cel puţin ¼ din numărul membrilor. 

(2) Convocarea va fi transmisă prin scrisoare, fax sau e-mail cu cel puţin 5 (cinci) zile calendaristice pentru şedinţele ordinare sau trei zile calendaristice pentru şedinţele extraordinare, înainte de data şedinţei, şi va cuprinde data, ora, locul şi ordinea de zi ale şedinţei. Pentru motive întemeiate care justifica urgenta, convocarea poate fi transmisa cu cel puţin 48 ore înainte de şedinţa. 
(3) În funcţie de problemele înscrise pe ordinea de zi a şedinţei, convocarea va fi trimisa numai reprezentanţilor asociaţilor care au dreptul să participe şi sa voteze cu privire la luarea respectivelor hotărâri conform prevederilor prezentului statut. 

(4) Şedinţele Adunării Generale a Asociaţiei vor fi conduse de preşedintele Asociaţiei sau, în absenţa acestuia (inclusiv în cazul în care asociatul al cărui reprezentant este preşedintele Asociaţiei nu participă la şedinţa deoarece nu este asociat implicat), de persoana desemnată de adunarea generală dintre membrii săi. 

(5) Secretariatul şedinţelor adunării generale va fi asigurat de un salariat din aparatul tehnic care va redacta procesul-verbal al şedinţei.. 

(6) Procesul-verbal este semnat de preşedinte şi de secretar şi este supus aprobării membrilor adunării generale în şedinţa următoare. O copie a procesului-verbal va fi transmisă, în termen de maximum 5 (cinci) zile lucrătoare de la data şedinţei, fiecărui asociat, indiferent dacă reprezentantul acestuia a fost sau nu prezent la şedinţă. Acesta este un termen maxim, părţile putând stabili şi un termen mai mic.

(7) Pe baza proceselor-verbale ale şedinţelor secretarul redactează hotărârile adunării generale, care vor fi semnate de preşedintele Asociaţiei. Hotărârile adunării generale se înregistrează într-un registru distinct.

(8) Adunarea generala poate avea loc si prin mijloace electronice de comunicare directa la distanta, iar hotărârile adunării generale pot fi semnate de asociaţi inclusiv cu semnătură electronica extinsa.

(9) Modalitatea de desfăşurare a şedinţelor adunării generale va fi menţionat în convocator .

Art. 20. (1) Fiecare asociat, prin reprezentantul sau, are un vot egal în adunarea generală a Asociaţiei. 

(2) Pentru luarea hotărârilor care privesc numai anumiţi asociaţi, respectiv asociaţii în competenta cărora este organizat şi funcţionează Serviciul la data şedinţei adunării generale, asociaţii beneficiari ai investiţiilor (proprietarii bunurilor rezultate în urma investiţiilor), precum şi asociaţii deserviţi de bunurile rezultate în urma investiţiilor, denumiţi în prezentul statut asociaţi implicaţi, au dreptul de a participa şi de a vota în cadrul şedinţei adunării generale doar pe reprezentanţii acestora. 

(3) Pentru a fi valabile, hotărârile adunării generale a Asociaţiei adoptate în exercitarea atribuţiilor prevăzute la art. 16 alin. (2) lit. a)- h) şi lit. j)- l) şi alin. (3) se iau în prezenţa a jumătate plus unu din numărul asociaţilor şi cu majoritatea voturilor asociaţilor prezenţi. Dacă la prima convocare cvorumul nu este îndeplinit, adunarea generală a Asociaţiei se convoacă pentru o dată ulterioară, care nu poate fi mai târziu de 15 zile calendaristice de la data stabilită pentru prima convocare, iar la a doua convocare adunarea generală a Asociaţiei este valabil întrunită indiferent de numărul de membri prezenţi, iar hotărârile se iau cu majoritatea voturilor asociaţilor prezenţi.

(4) Pentru a fi valabile, hotărârile adunării generale a Asociaţiei adoptate în exercitarea atribuţiilor prevăzute la art. 16 alin. (3) precum şi în oricare alte situaţii nespecificate expres se iau în prezenţa a jumătate plus unu din numărul asociaţiilor şi cu  majoritatea voturilor asociaţiilor prezenţi. Dacă la prima convocare cvorumul nu este îndeplinit, adunarea generală a Asociaţiei se convoacă pentru o dată ulterioara, care nu poate fi mai târziu de 15 zile calendaristice de la data stabilită pentru prima convocare, iar la a doua convocare adunarea generala a Asociaţiei este valabil întrunită indiferent de numărul de membri prezenţi, iar hotărârile se iau cu majoritatea voturilor asociaţiilor prezenţi.

(5) Pentru a fi valabile, hotărârile Adunării Generale a Asociaţiei adoptate în exercitarea atribuţiilor prevăzute la art. 16 alin. (2) lit. i) se iau în prezenţa şi cu votul favorabil al tuturor asociaţilor, cvorum şi majoritate obligatorii la orice convocare.
(6) Potrivit art. 10 alin. (51) din Legea nr. 51/2006, republicată, cu modificările şi completările ulterioare, în situaţia în care autorităţile deliberative ale unităţilor administrativ-teritoriale nu se pronunţă asupra hotărârilor privind acordarea mandatelor speciale, în termen de 30 de zile de la primirea solicitării, atunci se prezumă că unităţile administrativ-teritoriale au acceptat tacit delegarea atribuţiilor.
(7) Votul nefavorabil dat de reprezentantul Primăriei municipiului Drobeta Turnu Severin, abţinerea acestuia de la vot sau lipsa de la vot în hotărârile ce vizează interesele municipiului şi Operatorului va duce în mod direct la neadoptarea respectivelor hotărâri ale adunării generale.

(8) În cazul în care reprezentantul de drept al unuia dintre asociaţi nu poate participa la şedinţa unei adunări generale a Asociaţiei la care a fost convocat, acesta poate fi înlocuit de un alt reprezentant al unităţii administrativ-teritoriale, împuternicit în acest scop, prin dispoziţie.

Art. 21. (1) Hotărârile adunării generale a Asociaţiei luate în exercitarea atribuţiilor prevăzute la art. 16 alin. (2) lit. i)- j) şi art. 16 alin. (3) lit. a), c), d) şi f) nu pot fi votate de reprezentanţii asociaţilor în adunarea generală a Asociaţiei decât în baza unui mandat special, acordat expres, în prealabil, prin hotărâre a autorităţii deliberative a asociatului al cărui reprezentant este.
(2) Hotărârile luate de adunarea generala a Asociaţiei trebuie aduse la cunoştinţa asociaţilor în termen de cel mult 5 (cinci) zile calendaristice de la data şedinţei. De asemenea, Asociaţia este obligată să publice toate hotărârile adunării generale pe propria pagina de internet sau pe pagina de internet a consiliului judeţean. 
(3) Asociatul care se consideră vătămat într-un drept al sau ori într-un interes legitim printr-o hotărâre a Adunării Generale a Asociaţiei, dintre cele luate în exercitarea atribuţiilor prevăzute la art. 16 alin. (3) din prezentul statut, poate iniţia acţiune în justiţie, conform prevederilor legale în vigoare. 

(4) Adunarea Generală a Asociaţiei poate delega consiliului director, prin hotărâre adoptată în aceleaşi condiţii ca cele prevăzute la art. 20 alin. (3), atribuţia privind aprobarea schimbării sediului Asociaţiei. 

(5) Hotărârile adunării generale a Asociaţiei sunt obligatorii atât pentru membrii, cât şi pentru operator.
Consiliul director 

Art. 22. (1) Consiliul director este organul executiv de conducere a asociaţiei de dezvoltare intercomunitara si este format din preşedintele asociaţiei de dezvoltare intercomunitara şi încă cel puţin 4 (patru) membri   aleşi din rândul membrilor adunării generale a Asociaţiei, desemnaţi prin vot secret. Prin statut, asociaţii pot să prevadă şi un număr mai mare de membri în consiliul director, inclusiv preşedintele, să fie impar. Durata mandatului este convenita de asociaţi, dar nu va fi mai mare de 4 ani.  Componenta consiliului director va asigura cat mai bine reprezentativitatea în cadrul acestui organ a tuturor membrilor asociaţilor, utilizând principiul reprezentării prin rotaţie. 

Sunt numiţi în calitate de membri ai consiliu director: 

1. Dl. Rădulescu Florin-Ciprian cetăţean Român, născut la data de 22.10.1986, domiciliat în Drobeta Turnu Severin,  titular al C.I  seria MH nr. 689052, eliberat de SPCLEP Drobeta Turnu Severin la data 17.10.2022 - preşedintele Asociaţiei; 

2. Dna. Ţeculescu Mianda Daniela  cetăţean Român, născută la data de 06.12.1967, domiciliat în Drobeta Turnu Severin, titular al C.I. seria MH nr. 437381, eliberat de SPCLEP Drobeta Turnu Severin la 26.11.2013 - membru;

3. Dna. Mihart Anica Roxanda
 , cetăţean Român, născută la data de 01.10.1968, domiciliat în localitatea Simian, Sat Cerneţi, judeţul Mehedinţi,  titular al C.I seria MH nr. 687789 eliberat de SPCLEP Drobeta Turnu Severin la data de 30.09.2022 - membru;
4. Dl. Băzăvan Claudiu, cetăţean Român, născută la data de 30.09.1973, domiciliat în Com. Malovăţ, Sat Malovăţ, judeţul Mehedinţi,  titular al C.I seria MH nr.525892 eliberat de SPCLEP Drobeta Turnu Severin la data de 10.11.2016 – membru;
5. Dl. Căpăţînă Radu, cetăţean Român, născut la data de 08.07.1966, domiciliat în localitatea Vânju Mare, judeţul Mehedinţi,  titular al C.I seria MH nr. 599907 eliberat de SPCLEP Vânju Mare  la data de 08.07.2020 - membru.
(2) Preşedintele Asociaţiei este şi preşedinte al consiliul director. 

(3) Membrii consiliului director sunt răspunzători pentru activitatea lor, în conformitate cu legislaţia în vigoare. 

Art. 23. (1) Consiliul director asigură punerea în executare a hotărârilor adunării generale şi exercită atribuţiile prevăzute de prezentul statut şi cele ce îi vor fi delegate de adunarea generală. 
(2) Consiliul director exercită următoarele atribuţii privind activitatea proprie a Asociaţiei: 

a) prezintă adunării generale raportul de activitate pe perioada anterioară, execuţia bugetului de venituri şi cheltuieli, bilanţul contabil, proiectul bugetului de venituri şi cheltuieli al exerciţiului financiar viitor şi proiectul programelor Asociaţiei; 
b) propune cuantumul cotizaţiei pentru anul următor, care se va include în proiectul de buget al Asociaţiei, supus spre aprobare adunării generale; 

c) aprobă actele juridice ce vor fi încheiate de Asociaţie în nume propriu, cu excepţia contractelor a căror valoare depăşeşte echivalentul în lei al sumei de 10.000 euro; 
d) angajează personalul Asociaţiei, inclusiv membrii aparatului tehnic, cu respectarea politicii de personal aprobate de adunarea generală şi ţinând cont de bugetul aprobat de adunarea generală; 

e) în relaţia cu Asociaţii, monitorizează plata cotizaţiei anuale de către aceştia la bugetul Asociaţiei şi decide măsurile care urmează să fie luate împotriva asociaţilor care nu şi-au achitat cotizaţia datorată în termenul prevăzut de prezentul statut; 

f) îndeplineşte orice alte atribuţii prevăzute în statut sau stabilite de adunarea generală. 

(3) Consiliul director are următoarele atribuţii cu privire la exercitarea mandatului acordat de asociaţi, conform art. 5 alin. (2): 

a) asigură elaborarea strategiei de dezvoltare, utilizând principiul planificării strategice multianuale, a programelor de reabilitare, extindere şi modernizare a sistemelor de utilităţi publice existente, a programelor de înfiinţare a unor noi sisteme, inclusiv cu consultarea operatorului, precum şi a programelor de protecţie a mediului, pe care le supune spre aprobare adunării generale a Asociaţiei; 

b) asigură elaborarea caietului de sarcini şi a regulamentului Serviciului, consolidat şi armonizat pentru întreaga arie a Serviciului, pe care le supune spre aprobare adunării generale; 

c) asigură consultarea asociaţiilor utilizatorilor în vederea stabilirii politicilor şi strategiilor locale şi a modalităţilor de organizare şi funcţionare a Serviciului; 
d) solicită informaţii cu privire la nivelul şi calitatea Serviciului furnizat/prestat şi cu privire la modul de întreţinere, exploatare şi administrare a bunurilor din proprietatea publică sau privată a asociaţilor, încredinţate pentru realizarea Serviciului; 
e) monitorizează şi controlează modul de respectare a obligaţiilor şi responsabilităţilor asumate de operator prin contractul de delegare, cu privire la: 

(i) modul de respectare şi de îndeplinire a obligaţiilor contractuale asumate de operator, în special respectarea indicatorilor de performanţă stabiliţi prin contractul de delegare, inclusiv în relaţia cu utilizatorii; 

(ii) gestionarea şi administrarea Serviciului de către operator pe criterii de eficienţă economică şi managerială; 

   
(iii) modul de administrare, exploatare, conservare şi menţinere în funcţiune, dezvoltare sau modernizare a sistemelor de utilităţi publice, mai ales exploatarea eficientă şi în condiţii de siguranţă a sistemelor de utilităţi publice sau a altor bunuri aparţinând patrimoniului public şi/sau privat al asociaţilor, afectate Serviciului; 

   
(iv) asigurarea protecţiei mediului şi a domeniului public; 

   
(v) asigurarea protecţiei utilizatorilor, şi în acest sens elaborează rapoarte de monitorizare trimestriale pe care le prezintă adunării generale a Asociaţiei; 
f) asigura medierea conflictelor dintre utilizatori şi operator, la cererea uneia dintre părţi; 

g) invita operatorul pentru audieri, în vederea concilierii diferendelor apărute în relaţia cu utilizatorii. 

Art. 24. (1) Pentru realizarea scopului şi obiectivelor sale, Asociaţia va constitui un aparat tehnic propriu. 

(2) Aparatul tehnic va fi condus de un director executiv numit de consiliul director ca urmare a promovării concursului de ocupare a funcţiei. Directorul executiv are drept de semnătură în numele Asociaţiei în operaţiunile bancare şi de trezorerie, aprobă şi semnează documentele financiar-contabile legate de activitatea curentă a Asociaţiei, semnează în numele acesteia delegaţiile de reprezentare în faţa instanţelor judecătoreşti de orice grad şi poate reprezenta Asociaţia în relaţiile cu terţii. Membrii aparatului tehnic vor avea statut de salariaţi ai Asociaţiei. 

(3) Din aparatul tehnic vor face parte cel puţin următoarele persoane: 

   a) un secretar; 

   b) un contabil; 

   c) unul sau mai mulţi consilieri juridici; 

   d) un număr suficient de specialişti pentru monitorizarea executării contractului de delegare, conform mandatului acordat Asociaţiei prin prezentul statut. 
 (4) La calculul cuantumului propus al cotizaţiei anuale, consiliul director va lua în considerare sumele necesare pentru acoperirea cheltuielilor de funcţionare a aparatului tehnic al Asociaţiei. 
Art. 25. (1) Consiliul director se întruneşte în şedinţe, cel puţin o dată pe lună sau ori de cate ori este nevoie, la convocarea preşedintelui Asociaţiei. 

(2) Deciziile consiliului director se iau în prezenţa şi cu votul a cel puţin jumătate plus unu din numărul membrilor consiliului director. 

(3) Consiliul director va alege dintre participanţii la şedinţă un secretar, care va redacta procesul-verbal al şedinţei. Procesele-verbale se semnează de  preşedinte şi de secretar şi se comunică tuturor membrilor consiliului director.
Deciziile consiliului director se consemnează in registrul de procese-verbale, care se păstrează la sediul Asociaţiei. 

(4) Şedinţele consiliului director pot avea loc şi prin mijloace electronice de comunicare directă la distanţă, iar deciziile consiliului director pot fi semnate de asociaţi inclusiv cu semnătura electronică extinsă. Modalitatea de desfăşurare a şedinţelor va fi menţionată în convocator.
Controlul financiar intern al Asociaţiei 
Art. 26. (1) Controlul financiar intern al Asociaţiei este asigurat de o comisie de cenzori formată din minimum 3 membri  desemnaţi de adunarea generală, dintre membrii adunării sau aleşi din altor categorii de personal, pentru o perioadă de  4 (patru) ani, cu posibilitatea prelungirii. 

Cenzorii Asociaţiei sunt:

-SC KONT MLM SERV SRL, persoana juridică cu sediul în Sat Roşiori, Strada Vânători  nr.435, judeţul Mehedinţi, înregistrată la Registrul Comerţului Mehedinţi  sub nr.J25/264/2018,CUI 39336295.
-BĂRBULESCU  FLORICĂ- CONSULTANT FISCAL; EXPERT CONTABIL, cu sediul în Jud. Mehedinţi, sat Simian, Com. Simian , Strada Halângăi , BlA34, sc.1. ap.2, CUI 24656119.
-BORUGA I.FLORIN-BIROU EXPERT CONTABIL cu sediul în judeţul Mehedinţi, localitatea Drobeta Turnu Severin, strada Decebal, nr. 38,  bloc B1, sc.1, et.4, ap.12,  CUI 27249373.
(2) Membrii Consiliului Director nu pot fi cenzori,cel puţin unul dintre cenzori trebuie să fie contabil autorizat sau expert contabil, în condiţiile legii.
(3) Comisia de cenzori îşi poate elabora un regulament intern de funcţionare. Şedinţele comisiei de cenzori pot avea loc şi prin mijloace electronice de comunicare directă la distanţă, iar actele adoptate de comisia de cenzori pot fi semnate de membri inclusiv cu semnătură electronică extinsă.
(4) Comisia de cenzori are atribuţiile prevăzute la Art.272 din OG 26/2000 aprobată cu modificările şi completările ulterioare prin Legea 246/2005.

CAPITOLUL VI –DIZOLVAREA ŞI LICHIDAREA

Dizolvarea si lichidarea 
Art. 27. Asociaţia se dizolvă: 
a) de drept; 

b) prin hotărârea instanţei judecătoreşti competente; 

c) prin hotărârea adunării generale. 

Art. 28.  Asociaţia se dizolvă de drept prin: 

a) imposibilitatea realizării scopului şi obiectivelor pentru care a fost constituită, dacă în termen de 3 (trei) luni de la constatarea unui astfel de fapt nu se produce schimbarea acestui scop; 

 b) imposibilitatea constituirii adunării generale sau a consiliului director în conformitate cu prezentul statut, dacă această situaţie durează mai mult de un an de la data la care adunarea generală sau, după caz, consiliul director trebuia să se constituie; 

c) reducerea numărului de asociaţi sub limita de 3, daca acesta nu a fost completat în termenul legal prevăzut în acest scop. 
Art. 29. Asociaţia se dizolva prin hotărârea instanţei judecătoreşti competente când: 

a) scopul sau activitatea sa a devenit ilicită sau contrară ordinii publice; 

b) realizarea scopului sau este urmărită prin mijloace ilicite sau contrare ordinii publice; 
c) asociaţia urmăreşte un alt scop decât cel pentru care s-a constituit; 
d) asociaţia a devenit insolvabilă. 

Art. 30.(1) Lichidarea Asociaţiei se va face în condiţiile prevăzute de legislaţia privind asociaţiile. (2) Bunurile Asociaţiei rămase în urma lichidării vor fi transmise către persoane juridice de drept privat sau de drept public cu scop identic sau asemănător, conform hotărârii adunării generale sau a instanţei judecătoreşti competente. 

Art. 31. (1) După terminarea lichidării, lichidatorii trebuie să ceară radierea Asociaţiei din Registrul asociaţiilor şi fundaţiilor. 

(2) Asociaţia îşi încetează existenta la data radierii ei din Registrul asociaţiilor şi fundaţiilor. 

CAPITOLUL VII – DISPOZIŢII FINALE

Dispoziţii finale 

Art. 32. (1) Prezentul statut poate fi modificat doar prin acte adiţionale  aprobate cu respectarea condiţiilor de cvorum prevăzute la art.20 alin (3).
(2)Toate disputele născute din sau în legătura cu acest statut, inclusiv orice problemă privind interpretarea, validitatea sau încetarea acestuia, care nu pot fi rezolvate pe cale amiabilă, vor fi deduse spre soluţionare instanţelor judecătoreşti competente. 

(3) Prezentul statut este guvernat de legea romană. În situaţia în care intervin modificări ale legislaţiei în domeniu, prezentul statut va fi modificat în conformitate cu noile prevederi.

Pentru desfăşurarea procedurilor de depunere şi înregistrarea prezentului Statut  la Judecătoria Dr. Tr. Severin  se împuterniceşte Dl. Şutoi Cristian, cetăţean Român, domiciliat în Drobeta Turnu Severin, titular C.I. seria MH. nr. 500040, eliberat de SPCLEP Dr. Tr. Severin la data de 06.01.2017  sau orice persoana pe care mandatarul şi-o va substitui.
Prezentul Statut a fost semnat în 4 (patru) exemplare originale, astăzi………………………………

